**Pályázati felhívás**

A Budapest Főváros VIII. kerület Józsefvárosi Önkormányzat Képviselő-testületének 68./2017. (III. 09.) számú határozata alapján nyilvános pályázatot hirdet a **Budapest VIII. kerület, Bródy Sándor u. 15.** sz. alatti **36623** hrsz-ú, **műemlék** lakóépület – kizárólag oktatási célra történő - elidegenítése céljából.

**1. A pályázati felhívás közzététele** A pályázati felhívást a Kiíró a Versenyeztetési Szabályzat 11. pontjában foglaltaknak megfelelően a Budapest Főváros VIII. kerület Józsefvárosi Polgármesteri Hivatal hirdetőtábláján, a Bonyolító ügyfélfogadásra szolgáló helyiségében, a Józsefváros című helyi lapban, az Önkormányzat és a Bonyolító honlapján, továbbá az Önkormányzat és a Bonyolító számára elérhető költségmentes hirdetési felületeken, egyéb rendelkezésre álló internetes hirdetési portálokon teszi közzé.A Kiíró jogosult a versenyeztetési eljárást annak bármely szakaszában indokolás nélkül visszavonni, és erről köteles hirdetményt kifüggeszteni. A versenyeztetési eljárás visszavonása esetén – amennyiben a dokumentációt az ajánlattevő ellenérték fejében kapta meg – a Kiíró köteles az ellenértéket visszafizetni. A pályázati dokumentáció ellenértékét a Kiíró ezen kívül semmilyen más esetben nem fizeti vissza.

**2. A pályázati kiírás adatai**

|  |  |
| --- | --- |
| **A pályázat kiírója:** | Budapest Főváros VIII. kerület Józsefvárosi Önkormányzat (1082 Budapest, Baross u. 63-67.) |
| **A pályázat bonyolítója:** | Józsefvárosi Gazdálkodási Központ Zrt. (1082 Budapest, Baross u. 63-67.) |
| **A pályázat jellege:** | nyilvános, egyfordulós pályázat |
| **A pályázat célja:** | tulajdonjog átruházás (elidegenítés) kizárólag oktatási célra |
| A pályázati dokumentáció rendelkezésre bocsátása: 50.000,- Ft + ÁFA A pályázati dokumentáció vételár megfizetésének módja: átutalással, a Józsefvárosi Gazdálkodási Központ Zrt. K&H Banknál vezetett 10403387-00028859-00000006 számú számlájára úgy, hogy az a pályázati dokumentáció átvételét megelőzően a számlára beérkezzen.A pályázati dokumentáció átvehető: a pályázati dokumentáció vételárának megfizetését követően 2017. április 20-ig a Józsefvárosi Gazdálkodási Zrt. irodájában, 1084 Budapest, Őr utca 8. I. emelet., ügyfélfogadási időben: hétfő 13.30-18.00, szerda 8.00-12.00 és 13.00-16.30, péntek 8.00-11.30, |  |
| **Az ingatlan minimális vételára:** | 619.500.000,- Ft |
| **Az ajánlati biztosíték összege:** | 61.950.000,- Ft. Az ajánlati biztosíték befizetése csak magyar forintban teljesíthető, értékpapírral, garanciaszerződéssel, zálogtárggyal nem helyettesíthető. |
| **Az ajánlati biztosíték befizetésének módja, számlaszám:** | átutalás, a Józsefvárosi Gazdálkodási Központ Zrt. K&H Banknál vezetett 10403387-00028859-00000006 számú számlájára |
| **Az ajánlati biztosíték beérkezésének határideje:** | 2017. április 20. (csütörtök) 24 óra. Az ajánlati biztosítéknak a megjelölt határidőig a bankszámlára meg kell érkeznie. |
| **A pályázatok leadásának határideje:** | 2017. április 21. (péntek) 1000 óra |
| **A pályázattal kapcsolatban további információ kérhető:** | Józsefvárosi Gazdálkodási Központ Zrt. Elidegenítési IrodájánTel.: 06-1-216-6961 206, 106, 107 mellék  |
| **A pályázattal érintett ingatlan megtekinthető:** | 2017. március 16. (csütörtök) és 2017. április 20. (csütörtök) között előzetes időpont egyeztetés alapján. Időpont egyeztetése a Józsefvárosi Gazdálkodási Központ Zrt. Önkormányzati Házkezelő Irodáján lehetséges (1084 Budapest, Tavaszmező u. 2., Tel.: 06-1-210-4928, 06-1-210-4929) |
| **A pályázatok bontásának időpontja:** | 2017. április 21. (péntek) 1005 óra |
| **A pályázatok bontásának helye:** | Józsefvárosi Gazdálkodási Központ Zrt., 1084 Budapest, Őr u. 8. I. em. tárgyaló. Az ajánlattevők a pályázatok bontásán jelen lehetnek. |
| **A pályázat eredményét megállapító szervezet:** | Budapest Főváros VIII. kerület Józsefváros Önkormányzat Képviselő-testülete |
| **A pályázat elbírálásának határideje és a várható eredményhirdetés:****A pályázati eljárás nyelve:** | 2017. június 20.magyar |

**3. A pályázattal érintett ingatlan:**

**Címe: Budapest VIII. kerület, Bródy Sándor u. 15.**

**Helyrajzi száma**: 36623

**Jellege**: lakóépület

**Alapterülete:** nettó beépített szintterület: 2.212 m2,

pinceszint: 756 m2

**Közmű ellátottsága:** összközműves

**Terhei**: Az ingatlan műemléki védettséggel rendelkezik; jelenleg az épületben bérlők találhatóak; az ELMŰ Hálózati Kft. javára 7 és 9 m2 nagyságú területre vezetékjog van bejegyezve. Egyebekben az ingatlan per-, teher- és igénymentes

**Jelenleg bérlők lakják**, akiknek kiköltöztetését - nyertes pályázat esetén - az Önkormányzat vállalja a befolyt vételár-előlegből.

Az ingatlanra vonatkozó részletes adatokat a pályázati kiírás mellékletét képező ingatlanforgalmi szakvélemény tartalmazza, amelyet Kiíró elektronikusan bocsájtja a pályázó rendelkezésére. Az ingatlan övezeti besorolása: VK-VIII-2. Az épület műemléki státusza miatt annak felújításához, átépítéséhez a Műemlékvédelmi Hatóság hozzájárulása szükséges, valamint a kulturális örökség védelemről szóló 2001. évi LXIV. tv. 86. § (1) bekezdés a) pontja alapján a Magyar Államot elővásárlási jog illeti meg, melyet a Forster Gyula Nemzeti Örökségvédelmi és Vagyongazdálkodási Központról szóló 199/2014. (VIII.1.) Korm. rendelet 9. §-a alapján a Forster Gyula Nemzeti Örökségvédelmi és Vagyongazdálkodási Központ gyakorol.

Kiíró felhívja a figyelmet, hogy

* a nemzeti vagyonról szóló 2011. CXCVI törvény 14. § (2) bekezdése alapján a Magyar Államot minden elővásárlási jog jogosultat megelőző elővásárlási jog illeti meg. Az elővásárlási jog gyakorlására a Magyar Állam részére fennálló határidő az elővásárlási jog gyakorlására felhívó értesítés postára adásának napjától számított 35 nap.
* az egyes állami tulajdonban lévő vagyontárgyak önkormányzatok tulajdonba adásáról szóló 1991. évi XXXIII. tv. 39. § (2) bekezdése alapján a Budapest Fővárosi Önkormányzatnak elővásárlási joga van.Eladó az ingatlant a fent megjelölt elővásárlási jog jogosult nyilatkozatának kézhezvételétől, vagy a jogszabályban előírt határidő leteltét követő, illetve a teljes vételár beérkezésétől számított 5 napon belül adja vevő birtokába, attól függően, hogy melyik történik meg később. Amennyiben az elővásárlásra jogosultak bármelyike élni kíván elővásárlási jogával, úgy az adásvételi szerződés az elővásárlásra jogosult és az eladó között jön létre. Ez esetben eladó a pályázó által befizetett vételár előleg és az ajánlati biztosíték összegét a nyilatkozat kézhezvételétől számított 15 napon belül visszautalja a pályázat nyertese részére. A befizetett összeg után eladó kamatot és bármely jogcímen igényelt költséget, kártérítést nem fizet.

Az ajánlattevőnek ajánlatát egy eredeti és egy másolati példányban kell elkészítenie, feltüntetve az adott példányon az „Eredeti ajánlat” és „Másolati ajánlat” megjelölést, melyeket külön - külön sértetlen, lezárt borítékban kell benyújtania. A példányok közötti eltérés esetén az **eredeti példány** érvényes.

Az iratokat magyar nyelven, lezárt, sértetlen borítékokban, személyesen (nem postai úton) kell benyújtani. A borítékra kizárólag a pályázat tárgyát kell ráírni, az alábbiak szerint:

**„Budapest VIII. kerület, Bródy Sándor u. 15. szám alatti ingatlan elidegenítése - pályázat”**

A pályázat eredményéről a Kiíró legkésőbb **2017. június 20-ig** dönt, amelyről Kiíró 5 munkanapon belül valamennyi ajánlattevőt írásban értesíti.Budapest, 2017. március 16.

 Józsefvárosi Önkormányzat

 nevében eljáró Józsefvárosi Gazdálkodási Központ Zrt.

 Bozsik István Péter sk.